Στην περίπτωση που μία δήλωση Εμπορικού Σήματος έχει κατατεθεί σε μία χώρα (αρχική χώρα), τότε μπορεί να ζητηθεί προτεραιότητα με την κατάθεση αντίστοιχης δήλωσης σε νέα χώρα. Προτεραιότητα σημαίνει ότι η προστασία του Εμπορικού Σήματος αρχίζει στη νέα χώρα από την ημερομηνία της αντίστοιχης κατάθεσης στην αρχική. Προτεραιότητα μπορεί να διεκδικηθεί υπό τις ακόλουθες προϋποθέσεις: Να διεκδικηθεί μέσα σε 6 μήνες από την ημερομηνία της κατάθεσης στην αρχική χώρα. Το Πιστοποιητικό Προτεραιότητας να υποβληθεί μέσα σε 3 μήνες από την ημερομηνία κατάθεσης της δήλωσης στη νέα χώρα ή, το αργότερο, μέσα σε 9 μήνες από την ημερομηνία κατάθεσης στην αρχική. Σε περίπτωση που ο καταθέτης της νέας δήλωσης δεν είναι ο ίδιος με τον καταθέτη που αναφέρεται στο Πιστοποιητικό Προτεραιότητας πρέπει να υποβληθεί επίσης Συμφωνητικό Μεταβίβασης του δικαιώματος προτεραιότητας. Εάν αυτό το Συμφωνητικό Μεταβίβασης δεν είναι επικυρωμένο από το Γραφείο Σημάτων της αρχικής χώρας, τότε πρέπει να είναι επικυρωμένο από συμβολαιογράφο και Apostille (Επισημείωση της Χάγης).